Document ID: 31987D0447

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιουλίου 1987 που τροποποιεί την απόφαση 85/516/ΕΟΚ σχετικά με τη σύσταση ισομερούς επιτροπής οδικών μεταφορών (87/447/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας: ότι η διεύρυνση της Κοινότητας απαιτεί να αυξηθεί ο αριθμός των εκπροσώπων των ευρωπαϊκών οργανώσεων στην ισομερή επιτροπή οδικών μεταφορών, ότι η Επιτροπή πρέπει να λαμβάνει υπόψη της την ιδιαίτερη κατάσταση κάθε κράτους μέλους για να εξασφαλίζει την καλύτερη δυνατή συμμετοχή των κοινωνικών εταίρων του τομέα των οδικών μεταφορών στις εργασίες της ισομερούς επιτροπής και να διατηρεί με τον τρόπο αυτό την αντιπροσωπευτικότητά της σχετικά με τις ενδιαφερόμενες κοινωνικοοικονομικές δυνάμεις, ΑΠΟΦΑΣΙΖΕΙ: Άρθρο 1 Η απόφαση 85/516/ΕΟΚ της Επιτροπής (1), τροποποιείται ως εξής: 1. Το άρθρο 4 αντικαθίσταται από το ακόλουθο κείμενο: «Άρθρο 4 1. Η επιτροπή αποτελείται από πενήντα τέσσερα μέλη. 2. Οι έδρες κατανέμονται ως ακολούθως: α) είκοσι επτά στους εκπροσώπους των μεταφορέων· β) είκοσι επτά στους εκπροσώπους των εργαζομένων. 3. Τα μέλη της επιτροπής διορίζονται από την Επιτροπή: α) σαράντα οκτώ μετά από πρόταση των ακόλουθων οργανώσεων των μεταφορέων και των εργαζομένων: - συντονιστικές επιτροπές της IRU (Διεθνής Ένωση των Οδικών Μεταφορών) στις Ευρωπαϊκές Κοινότητες: είκοσι τέσσερα μέλη, - Συνδικαλιστική Επιτροπή Μεταφορέων στην Ευρωπαϊκή Κοινότητα: είκοσι τέσσερα μέλη· β) έξι, απευθείας από την Επιτροπή, μετά από διαβούλευση με τους οργανισμούς που αναφέρονται στην παράγραφο 3 στοιχείο α) παραπάνω, από τις αντιπροσωπευτικές ενώσεις των εργοδοτών και εργαζομένων. Εφόσον είναι αναγκαίο, μπορούν να προέρχονται από οργανισμούς άλλους από αυτούς που αναφέρονται στην παράγραφο 3 στοιχείο α).» 2. Το άρθρο 3 παράγραφος 1 στοιχείο β) αντικαθίσταται από το ακόλουθο κείμενο: «β) για τον τομέα που υπάγεται στις αρμοδιότητες των επαγγελματικών οργανώσεων που αναφέρονται στο άρθρο 4 παράγραφος 3.» 3. Το άρθρο 5 παράγραφος 1 αντικαθίσταται από το ακόλουθο κείμενο: «1. Διορίζεται ένας αναπληρωτής για κάθε μέλος της επιτροπής υπό τους ίδιους όρους με εκείνους που προβλέπονται στο άρθρο 4 παράγραφος 3.» 4. Το άρθρο 6 παράγραφος 3 αντικαθίσταται από το ακόλουθο κείμενο: «3. Η θητεία ενός μέλους ή ενός αναπληρωτή λήγει πριν εκπνεύσει η περίοδος των τεσσάρων ετών εάν το μέλος αυτό παραιτηθεί ή πεθάνει ή εάν η οργάνωση η οποία υπέβαλε την υποψηφιότητά του ζητήσει την αντικατάστασή του· ο διάδοχός του διορίζεται για το υπόλοιπο της θητείας που πρέπει να καλυφθεί σύμφωνα με τη διαδικασία που προβλέπεται στο άρθρο 4 παράγραφος 3.» 5. Το άρθρο 7 παράγραφος 1 αντικαθίσταται από το ακόλουθο κείμενο: «1. Η επιτροπή κάθε δύο χρόνια εκλέγει μεταξύ των μελών της, με πλειοψηφία των δύο τρίτων των παρόντων μελών, έναν πρόεδρο και έναν αντιπρόεδρο. Ο πρόεδρος και ο αντιπρόεδρος επιλέγονται ενναλάξ και αντιστρόφως μεταξύ των εκπροσώπων των ομάδων των οργανώσεων που αναφέρονται στο άρθρο 4 παράγραφος 3.» 6. Το άρθρο 9 στοιχείο β) αντικαθίσταται από το ακόλουθο κείμενο: «β) να προτείνει στην Επιτροπή να καλεί εμπειρογνώμονες για να τη βοηθούν σε συγκεκριμένες εργασίες. Έχει την υποχρέωση αυτή όταν καλείται προς αυτό από μια από τις οργανώσεις που αναφέρονται στο άρθρο 4 παράγραφος 3.» 7. Το άρθρο 12 παράγραφος 3 και παράγραφος 4 αντικαθίσταται από το ακόλουθο κείμενο: «3. Ένας εκπρόσωπος της γραμματείας κάθε οργάνωσης από αυτές που αναφέρονται στο άρθρο 4 παράγραφος 3 στοιχείο α) παρίσταται στις συνεδριάσεις της επιτροπής σαν παρατηρητής. 4. Η Επιτροπή, μετά από διαβούλευση με τους οργανισμούς που αναφέρονται στο άρθρο 4 παράγραφος 3 στοιχείο α) μπορεί να καλέσει άλλες οργανώσεις εκτός από αυτές που αναφέρονται στο άρθρο 4 παράγραφος 3 στοιχείο α), να συμμετάσχουν στις εργασίες της επιτροπής σαν παρατηρητές.» Άρθρο 2 Η παρούσα απόφαση αρχίζει να ισχύει στις 31 Ιουλίου 1987. Βρυξέλλες, 31 Ιουλίου 1987.

Classification Labels:
12
139

Label Descriptions:
{"12": "Κοινωνική πολιτική", "139": "ΚΟΙΝΩΝΙΚΑ ΘΕΜΑΤΑ"}

EuroVoc IDs (Original): 4539
5769
525
2517

EuroVoc IDs (Expanded): 4539
5769
525
2517

Dataset Source: meu

Split: train